ابو جعفر یزید بن القعقاع

ابو جعفر یزید بن القعقاع (متوفی 130ھ) مدنی۔ یہ قراء عشرہ میں شامل ہیں آپ نے سیدنا ابن عباس، ابو ہریرہ اور ابی بن کعب سے استفادہ کیا تھا۔ ان کے راوی ابن وردان اور سلیمان بن حجار ہیں۔
بعض نے لکھا ہے کہ ان کانام جندب بن فیروز ہے انہوں نے اپنے مولیٰ عبد اللہ بن عیاش بن ابی ربیعہ المخزومی پر قرآن پیش کیا نیز عبد اللہ بن عباس اور ابو ہریرہ سے قراء ۃ کی جو اُبی بن کعب کے شاگرد تھے اور ان دونوں سے روایت بھی کی ہے، بعض نے لکھا ہے کہ زید بن ثابت پر بھی قرآن پڑھا لیکن علامہ ذہبی نے لکھا ہے۔ لم یصح ذلک ولم یدرکہ۔ 
ابن الجزري نے وروینا عنہ کے حوالہ سے لکھا ہے کہ بچپن میں اُم سلمہ کے پاس آیا فمسحت رأسہ ودعت لہ بالبرکۃ
ابن عمر کے ساتھ نماز پڑھی اور واقعہ حرہ سے قبل لوگوں کو قرآن کی تعلیم دیتے رہے۔ 
نافع بن أبی نعیم، سلیمان بن مسلم بن جماز، عیسیٰ بن وردان، أبوعمرو عبد الرحمن ابن زید بن أسلم وغیرہ نے اس پر قراء ۃ کی ۔

حوالہ جات 

قراء قرآن